Erkki Keldo	Teie: 30.03.2026 nr 10-1/794-2	
Majandus- ja Kommunikatsiooniministeerium	
Suur-Ameerika 1	
10122 Tallinn	Meie: 05.04.2026 nr 1-12/210 - 3	

	

	
Vastuskiri VKE arenguprogramm		

Austatud Erkki Keldo	

Mul on kahju, et koalitsioonilepe ei võimalda ministeeriumil suunata VKE arenguprogrammi raha paindlikult just nendesse piirkondadesse, kus luuakse suurem osa Eesti lisandväärtusest, maksutulust ja ekspordikäibest. Mõistan neid regionaalpoliitilisi valikuid, kuid kindlasti ei kaaluks nende jäik järgimine üles kahju, mis tekiks siis, kui kohustuste võtmine ja väljamaksed jäävad sobivate projektide puudumise tõttu alla algsetele prognoosidele ning osa VKE arenguprogrammi vahendeid jääb kasutamata.

Just seetõttu on mul hea meel näha, et olete leidnud võimaluse suunata VKE arenguprogrammist 5 miljoni euro ulatuses vahendeid starditoetusteks, mis aitab areneda mitte ainult kaugematel piirkondadel, vaid ka Eesti pealinna ettevõtlusel. Rahvusvahelised väärtusahelad on koondunud eeskätt just pealinna ja selle ümbrusse ning Tallinna ettevõtete areng mõjutab nii otseselt kui ka kaudselt kogu riigi majandust, sealhulgas ka kaugemaid piirkondi.   

Tänan Teid selle muudatuse eest ja loodan, et ministeerium suudab ka edaspidi kiiresti ja paindlikult reageerida, kui ettevõtete plaanide muutumisel ja toetustest loobumisel jäävad VKE arenguprogrammi väljamaksed väga madalale tasemele ja tekib oht, et Eesti majanduse arenguks hädavajalikud vahendid võivad jääda seetõttu kasutamata.

	
Lugupidamisega	

	
	
(allkirjastatud digitaalselt)	
Kristjan Järvan	
abilinnapea